Ehdotus: neuvoston asetus yhteisön kiireellisestä toimenpiteestä kalastusalusten romuttamiseksi /* KOM/2002/0190 lopull. - CNS 2002/0115 */



Virallinen lehti nro 227 E , 24/09/2002 s. 0333 - 0335



Ehdotus: NEUVOSTON ASETUS yhteisön kiireellisestä toimenpiteestä kalastusalusten romuttamiseksi (komission esittämä) PERUSTELUT Yksi yhteisen kalastuspolitiikan päätavoitteita on ollut sellainen kalastuslaivasto, jonka kapasiteetti on oikeassa suhteessa saatavilla oleviin kalavaroihin. Vaikka kapasiteettia onkin saatu alennettua monivuotisten ohjausohjelmien (MOO) kautta, viimeaikaiset vähennystavoitteet ovat olleet melko vaatimattomia, ja laivaston tehon kasvaessa ja kantojen huvetessa eräät laivastonosat ovat vielä aivan liian suuria suhteessa pyydettäviin kantoihin. Yksi yhteisön liikakapasiteettia koskevan politiikan rajoituksia on ollut se, että alusten romuttamiseen on myönnetty varoja vain rakennerahastojen kautta. Tämä ei ole aina antanut mahdollisuutta kohdentaa rahoja sellaisiin laivastoihin, joissa liikakapasiteetti on erityisen korostunutta. Tämän kiireellisen toimenpiteen tarkoituksena on tarjota lisäkannustimia kalastusalusten omistajille, jotta kalastuksen liikakapasiteettiin voitaisiin puuttua nopeasti, sellaisten kantojen osalta, jotka ovat turvallisten biologisten rajojen alapuolella ja joiden osalta on pantu täytäntöön monivuotisia hoitosuunnitelmia. Nämä monivuotiset hoitosuunnitelmat, joita on jo ehdotettu turskalle ja kummeliturskalle, tulevat johtamaan merkittäviin kalastusmahdollisuuksien vähenemisiin eräissä laivastonosissa. Koska ei ole olemassa lisätoimenpiteitä, joilla kannustettaisiin vastaavaan laivaston koon pienentämiseen, laivaston ja kalavarojen välinen epätasapaino voi kasvaa merkittävästi. Tämän epätasapainon hoitamiseksi kuntoon jäsenvaltioille annetaan tällä ehdotukselle mahdollisuus tarjota lisätukea sellaisille alusten omistajille, joiden pyyntiponnistukseen heidän alustensa romuttaminen vaikuttaa voimakkaasti. Päämääränä on kannustaa useampia alusten omistajia tarttumaan tarjoukseen ja auttaa siten laivastojen kapasiteetin suhteuttamista saatavilla oleviin kalavaroihin silloin, kun niihin sovelletaan monivuotisia hoitosuunnitelmia. Tätä toimenpidettä toteutetaan vuosien 2003 ja 2006 välisenä aikana, jotta alusten omistajat poistaisivat nopeasti aluksiaan käytöstä. Ehdotuksessa on kaksi keskeistä tekijää romuttamisesta maksettavien lisäpalkkioiden myöntämiseksi: - ensinnäkin siinä säädetään poikkeuksesta nykyisiin KOR-sääntöihin, jotta alusten omistajat voivat saada 20 prosenttia enemmän romutustukea, jos monivuotisten hoitosuunnitelmien vaikutus heihin on kovin ankara, - toiseksi siinä säädetään vuodelle 2003 erityisestä kannustimesta, jolla jäsenvaltiot saavat lisärahoitusta tämän erityisromutuksen toteuttamiseen sen lisäksi, mitä yhteisön talousarviossa on jo saatavilla KOR:n kautta. Vuosina 2004-2006 tässä asetuksessa säädettävien lisäromutusvaatimusten edellyttämät varat saadaan käyttöön kohdentamalla rakennerahasto-ohjelmia uudelleen, mikä on tarkoitus tehdä niiden väliarvioinnin yhteydessä [1]. [1] Neuvoston asetuksen (EY) N:o 1260/1999 41 ja 44 artikla (EYVL 161, 26.6..1999, s. 1). Nykyisen KOR-ohjelmakauden 2000-2006 aikana alusten käytöstä poistamiseen on varattu 663 miljoonaa euroa. Komissio arvioi, että niiden alusten käytöstä poistamiseen, joihin monivuotiset hoitosuunnitelmat vaikuttavat ankarasti, tarvitaan 271,6 miljoonan euron lisäbudjetti. 2002/0115 (CNS) Ehdotus: NEUVOSTON ASETUS yhteisön kiireellisestä toimenpiteestä kalastusalusten romuttamiseksi EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ja erityisesti sen [36 ja] 37 artiklan, ottaa huomioon komission ehdotuksen [2], [2] EYVL C [...] [...], s. [...]. ottaa huomioon Euroopan parlamentin lausunnon [3], [3] EYVL C [...] [...], s. [...]. sekä katsoo seuraavaa: (1) Kalatalousalan rakenteellisia toimia koskevista yksityiskohtaisista säännöistä ja edellytyksistä 17 päivänä joulukuuta 1999 annettu neuvoston asetus (EY) N:o 2792/1999 [4] on tarjonnut alusten käytöstä poistamista koskevia kannustimia keinona saattaa laivaston kapasiteetti pitkällä aikavälillä tasapainoon käytettävissä olevien kalavarojen kanssa. [4] EYVL L 337, 30.12.1999, s. 10. Asetus sellaisena kuin se on viimeksi muutettuna asetuksella (EY) N:o 179/2002 (EYVL L 31, 1.2.2002, s. 25). (2) Useat yhteisön kalastusalan kannalta tärkeät kannat ovat vakavasti uhanalaisia. Sellaisille kalastusalusten omistajille, joiden kalastusmahdollisuudet ovat merkittävästi vähentyneet [kalavarojen säilyttämisestä ja hyödyntämisestä yhteisessä kalastuspolitiikassa] annetun neuvoston asetuksen (EY) N:o [....] [5] mukaisesti hyväksytyn monivuotisen hoitosuunnitelman vuoksi, olisi sen vuoksi tarjottava lisäkannustimia alusten käytöstä poistamiseksi neuvoston asetuksessa (EY) N:o 2792/1999 jo säädettyjen kannustimien lisäksi. Jäsenvaltioiden käyttöön olisi annettava tähän tarkoitukseen riittävästi lisärahoitusta. [5] EYVL L [...], [...], s. [...]. (3) Ainoastaan sellaisilla alusten omistajilla, joihin monivuotisten hoitosuunnitelmien vaikutus kohdistuu ankarana niissä jäsenvaltioissa, jotka ovat noudattaneet MOO IV:n asianomaisia laivastokapasiteetin vähennyksiä koskevia säännöksiä, olisi oltava mahdollisuus käyttää hyväkseen alusten käytöstä poistamista koskevia lisäkannustimia tässä asetuksessa määriteltävään kalastusalusten romuttamiseen. Vähintään 25 prosentin vähennystä aluksen kalastusmahdollisuuksissa olisi pidettävä ankaran vaikutuksen objektiivisena indikaattorina. (4) Neuvoston asetuksen (EY) N:o 2792/1999 7 artiklassa säädetyt romutuspalkkioiden enimmäismäärät ovat riittämättömät mahdollistamaan korkeampien palkkioiden maksamisen. (5) Kalavarojen säilyttämissyistä johtuen yhteisön toimenpide olisi toteutettava mahdollisimman nopeasti ja sen olisi oltava ajallisesti rajoitettu, jotta laivaston tarvittava rakenneuudistus voidaan toteuttaa viipymättä. (6) On tarpeen varmistaa, että romuttamiseen tarkoitettujen varojen käyttö on riittävän joustavaa, jotta ne voidaan ohjata niitä eniten tarvitseville jäsenvaltioille edellyttäen, että nämä ovat täyttäneet MOO IV:stä johtuvat velvoitteensa. (7) Olisi määriteltävä selkeästi kaikkien osapuolien tehtävät rahoitustoimenpiteen täytäntöönpanossa ja pyrittävä takaamaan toimenpiteen hallinnointi- ja seurantamenettelyn avoimuus ja tasapuolisuus. (8) Tässä asetuksessa annetut rahoitusosuuksia koskevat säännöt olisi määriteltävä viittauksilla neuvoston asetuksessa (EY) N:o 2792/1999 säädettyihin sääntöihin. (9) (17) Tämän asetuksen täytäntöön panemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY [6] mukaisesti. [6] EYVL L 184, 17.7.1999, s. 23. (10) Suhteellisuusperiaatteen mukaisesti on tarpeen ja aiheellista tämän asetuksen perustavoitteen, eli kalavarojen säilyttämisen ja kestävän hyödyntämisen toteuttamiseksi, säätää kalastusalusten romuttamista koskevista säännöistä. Perustamissopimuksen 5 artiklan kolmannen kohdan mukaisesti tässä asetuksessa ei ylitetä sitä, mikä on tarpeen asetettujen tavoitteiden saavuttamiseksi. ON ANTANUT TÄMÄN ASETUKSEN: I osasto Kohde ja tukikelpoisuus 1 artikla Kohde Tällä asetuksella toteutetaan vuosina 2003-2006 yhteisön kiireellinen toimenpide, jonka tarkoituksena on auttaa jäsenvaltioita saavuttamaan neuvoston asetuksella (EY) N:o [...] [7] hyväksytyistä monivuotisista hoitosuunnitelmista johtuvat pyyntiponnistuksen lisävähennykset. Toimenpide muodostuu erityisestä kannustimesta, jolla jäsenvaltiot saavat varoja monivuotisten hoitosuunnitelmien aiheuttamien kalastusalusten lisäromutustarpeiden yhteisrahoittamiseen. Toimenpidettä sovelletaan ainoastaan sellaisiin jäsenvaltioihin, jotka ovat saavuttaneet MOO IV:ssä niiden laivastolle ja 2 artiklassa tarkoitetuille aluksille asetetut neuvoston päätöksen 97/413/EY [8] mukaiset kokonaistavoitteet ja laivastonosia koskevat tavoitteet. [7] Ks. alaviite 5. [8] EYVL L 175. 3.7.1997, s. 27-32, sellaisena kuin se on muutettuna neuvoston päätöksellä 2002/70/EY, (EYVL L 31, 1.2.2002, s. 77-79). 2 artikla Tukikelpoisuus Alukset, joihin sovelletaan [kalavarojen säilyttämisestä ja kestävästä hyödyntämisestä yhteisessä kalastuspolitiikassa] annetun neuvoston asetuksen (EY) N:o [....] 5 artiklan mukaisesti hyväksyttyä monivuotista hoitosuunnitelmaa, voivat saada korotetun romutuspalkkion tämän asetuksen 3 artiklan mukaisesti edellyttäen, että: (a) alus on myös kelpoinen saamaan asetuksessa (EY) N:o 2792/1999 säädetyn romutuspalkkion, (b) sen pyyntiponnistusta on täytynyt vähentää monivuotisen hoitosuunnitelman vuoksi vähintään 25 prosenttia. 3 artikla Korotetun romutuspalkkion enimmäismäärä Alusten omistajille voidaan myöntää julkista tukea tukikelpoisista aluksista asetuksen (EY) N:o 2792/1999 7 artiklan 5 kohdan a alakohdassa tarkoitettujen taulukoiden perusteella lisättynä 20 prosentilla. II osasto Vuosi 2003 4 artikla Yhteisön rahoitustuki Yhteisö voi myöntää vuodeksi 2003 jäsenvaltioille 3 artiklan nojalla aiheutuneita menoja vastaavan rahoitustuen (jäljempänä 'rahoitustuki'). Rahoitustuki lasketaan asetuksen (EY) N:o 2792/1999 [9] liitteessä IV olevan taulukon 3 ryhmässä 1 vahvistettujen tasojen mukaisesti. [9] EYVL L 337, 30.12.1999, s. 10, muutettuna asetuksella (EY) N:o 1451/2001, EYVL L 198, 21.7.2001, s. 9. 5 artikla Ennakkoarvio vuotuisista menoista Jäsenvaltioiden, jotka haluavat rahoitustukea, on esitettävä komissiolle 30 päivään kesäkuuta 2003 mennessä vuotta 2003 koskeva ennakkoarvio käytöstä poistamisesta aiheutuvista menoista sekä asetuksen (EY) N:o 2792/1999 mukaisen pyyntiponnistuksen mukauttamisohjelman että tämän toimenpiteen osalta. Komissio tekee alustavan ja suuntaa antavan jaon jäsenvaltioittain ja sitoutuu sitten varaamaan talousarviossa tähän tarkoitukseen käytettävissä olevan vuotuisen kokonaismäärän ottaen huomioon monivuotisten hoitosuunnitelmien vaikutuksen laivastoon sekä asetuksen (EY) N:o 2792/1999 nojalla pyyntiponnistuksen mukauttamiseen osoitettujen varojen ehdotetun käytön. 6 artikla Menettely 1. Jäsenvaltioiden on jätettävä menojen maksamista koskevat hakemuksensa 30 päivään kesäkuuta 2004 mennessä. Komissio tekee päätöksen kullekin jäsenvaltiolle maksettavasta yhteisön rahoitustuesta hakemusten ja kussakin jäsenvaltiossa monivuotisten hoitosuunnitelmien osalta vallitsevan tilanteen sekä asetuksen (EY) N:o 2792/1999 nojalla pyyntiponnistuksen mukauttamiseen käytettävissä olevien varojen perusteella. Komissio maksaa enintään 50 prosenttia tuesta hakemuksen saatuaan ja jäljellä olevan määrän saatuaan 2 kohdassa tarkoitettujen viranomaisten antaman todistuksen. 2. Yhteisön kiireellisen kalastusalusten romuttamistoimenpiteen täytäntöönpanosta vastaavat ne viranomaiset, jotka kyseisissä jäsenvaltioissa toimivat kalastusta koskevien rakennerahastotoimenpiteiden hallinto- ja maksuviranomaisina. He suorittavat heille asetuksessa (EY) N:o 1260/1999 säädetyt tehtävät. 3. Jollei tässä asetuksessa säädettävistä säännöksistä muuta johdu, sovelletaan asetuksen (EY) N:o 1260/1999 33-39 artiklaa sekä johdettua oikeutta. III osasto Vuodet 2004-2006 7 artikla Vuosina 2004-2006 tämän toimenpiteen rahoittamiseen tarvittavat varat saadaan käyttöön kohdentamalla rakennerahasto-ohjelmia uudelleen, mistä säädetään neuvoston asetuksen (EY) N:o 1260/1999 [10] 41 ja 44 artiklassa, ja sisällyttämällä ne olemassa oleviin KOR-ohjelmiin. [10] Ks. alaviite 1. IV osasto Täytäntöönpano ja voimaantulo 8 artikla Täytäntöönpano Komissio vahvistaa tämän asetuksen täytäntöönpanoa koskevat yksityiskohtaiset säännöt [kalavarojen säilyttämisestä ja kestävästä käytöstä yhteisessä kalastuspolitiikassa] annetun asetuksen (EY) N:o ..../.... 10 artiklan 2 kohdassa säädettyä menettelyä noudattaen. 9 artikla Voimaantulo Tämä asetus tulee voimaan 1 päivänä tammikuuta 2003. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja SÄÄDÖKSEEN LIITTYVÄ RAHOITUSSELVITYS Politiikan ala(t): Kalastus Toimenpide: 110610 - Yhteisön toimenpide kalastusalusten romuttamiseksi Toimenpiteen nimi: Ehdotus neuvoston asetukseksi yhteisön kiireellisestä toimenpiteestä kalastusalusten romuttamiseksi 1. Budjettikohta/-kohdat Luku B2-2xx, joustovälineen käyttöön ottaminen vuonna 2003 2. NUMEROTIEDOT 2.1. Toimenpiteen kokonaismäärärahat (B-osa): 32 milj. euroa maksusitoumusmäärärahoina 2.2. Toimenpiteen soveltamiskausi: (alkamis- ja päättymisvuosi) 1.1.2003-31.12.2003 2.3. Monivuotinen kokonaismenoarvio: a) Maksusitoumusmäärärahojen (MSM) / maksumäärärahojen (MM) aikataulu (rahoitustuki) (ks. kohta 6.1.1) Milj. euroa (kolmen desimaalin tarkkuudella) >TAULUKON PAIKKA> b) Tekninen ja hallinnollinen apu ja tukimenot (vrt. kohta 6.1.2) >TAULUKON PAIKKA> >TAULUKON PAIKKA> c) Henkilöstö- ja muiden hallintomenojen kokonaisvaikutus rahoitukseen (vrt. kohdat 7.2 ja 7.3) >TAULUKON PAIKKA> >TAULUKON PAIKKA> 2.4. Yhteensopivuus ohjelmasuunnitelman ja rahoitusnäkymien kanssa Ehdotus edellyttää rahoitusnäkymien kyseisen otsakkeen ohjelmasuunnitelman muuttamista. 2.5. Vaikutukset tuloihin Ei vaikuta tuloihin (kyseessä ovat toimenpiteen toteuttamiseen liittyvät tekniset näkökohdat). milj. euroa (yhden desimaalin tarkkuudella) >TAULUKON PAIKKA> 3. BUDJETTITIEDOT >TAULUKON PAIKKA> 4. OIKEUSPERUSTA Perustamissopimuksen 37 artikla Ehdotus neuvoston asetukseksi yhteisön kiireellisestä toimenpiteestä kalastusalusten romuttamiseksi 5. KUVAUS JA PERUSTELUT 5.1. Yhteisön toiminnan tarve 5.1.1. Toiminnan tavoitteet Yhteisön kalastuksenhoito on kriisissä, koska tärkeimmät kohdekannat ovat pienemmät kuin koskaan. Pyyntiponnistusta on vähennettävä merkittävästi biologisesti turvallisten kalapopulaatioiden varmistamiseksi. Tärkein tapa vähentää pyyntiponnistusta on kalastuskapasiteetin eli laivaston vähentäminen. Tätä tilannetta on korostettu sekä komission vihreässä kirjassa yhteisen kalastuspolitiikan tulevaisuudesta (luku 3.3) että vuonna 2001 toteutetussa kattavassa kuulemismenettelyssä. 5.1.2. Ennakkoarviointiin liittyvät toimenpiteet Ohjelmat, joiden tarkoituksena on ollut Euroopan kalastuslaivaston rakenneuudistus (MOO I-IV, KOR), ovat osoittautuneet riittämättömiksi. Nämä ohjelmat eivät ole rakennerahastojen ohjelmakauden jäykkyydestä johtuen osoittautuneet tarpeeksi joustaviksi, jotta varoja olisi voitu kohdentaa sinne, missä niitä olisi eniten tarvittu (ks. komission vuosittaiset MOO-kertomukset, joista KOM(2001) 541 lopullinen on viimeisin saatavilla oleva). 5.1.3. Jälkiarvioinnin perusteella toteutetut toimenpiteet 5.2. Suunnitellut toimet ja yhteisön rahoitustukea koskevat yksityiskohtaiset säännöt Ehdotetun kiireellisen toimenpiteen tarkoituksena on pienentää laivaston koon ja saatavilla olevien kalavarojen välistä yhä laajenevaa kuilua mahdollisimman nopeasti. Sen tarkoituksena on toimia romuttamisen lisäkannustimena sen varmistamiseksi, että yhdessä KOR:n ja tämän toimenpiteen avulla saataisiin tarpeeksi taloudellista tukea nopeampaan kalastusalusten romuttamiseen. Kohteena olevat edunsaajat ovat lähinnä alusten omistajat ja/tai kalastajat, joihin monivuotiset hoitosuunnitelmat vaikuttavat (päätetään tiettyjen kalastustyyppien mukaisesti), mutta myös muut, jotka täyttävät tukikelpoisuuden edellytykset. Välitön toiminta on sellaisen toimenpiteen täytäntöönpano, jolla laivaston tai laivastojen kapasiteettia saadaan vähennettyä merkittävästi. 5.3. Toteutusta koskevat yksityiskohtaiset säännöt Jäsenvaltion, joka haluaa saada taloudellista lisärahoitusta vuonna 2003, on esitettävä komissiolle suunnitelma niistä alusten käytöstä poistamisten kustannuksista, joille se hakee lisärahoitusta. Niiden on osoitettava, että niiden vuosittaiset KOR-määrärahat eivät ole riittävät senvuotisten romutustavoitteiden saavuttamiseen. Näiden tietojen perusteella komissio sitoo käytettävissä olevat varat. Jäsenvaltioiden on jätettävä tukihakemuksensa 30 päivään kesäkuuta 2004 mennessä. Hakemusten perusteella komissio päättää kullekin jäsenvaltiolle maksettavasta yhteisön rahoitusosuudesta. Vuosien 2004-2006 tarpeet kattavat lisävarat saadaan kohdentamalla rakennerahastovarat uudelleen väliarvioinnin jälkeen. 6. Rahoitusvaikutukset 6.1. Kokonaisrahoitusvaikutus, B-osa (koko ohjelmakaudeksi) 6.1.1. Rahoitustuki [11] [11] Toimenpiteen ennakoitavissa oleva rahoitustarve esitetään liitetaulukossa. Maksusitoumusmäärärahat, milj. euroa (kolmen desimaalin tarkkuudella) >TAULUKON PAIKKA> 6.2. Toimenpidekohtainen kustannuslaskelma, B-osa (koko ohjelmakaudeksi) Maksusitoumusmäärärahat, milj. euroa (kolmen desimaalin tarkkuudella) >TAULUKON PAIKKA> Laskentatapa on tarvittaessa selitettävä. Kustannusten laskeminen Tarvittavien kapasiteetin vähennysten aiheuttamien kustannusten laskemisessa lähtökohtana olivat suositellut pyyntiponnistuksen vähennykset. Niiden alusten lukumäärä, joita pyyntiponnistusten vähennykset koskevat, voidaan arvioida käyttämällä kalastusalusrekisteriä. Arvioimalla, kuinka monelle alukselle haetaan romutustukea, voidaan laskea romutuspalkkioiden kokonaismäärä kussakin jäsenvaltiossa. Tämän luvun ja ohjelmaan jo sisältyvän romutustukea koskevan luvun välinen ero kussakin kansallisessa KOR-ohjelmassa osoittaa, kuinka paljon lisärahoitusta tarvitaan uudesta romutusrahastosta. Laskelmat ovat seuraavat: * On arvioitu, että monivuotisissa hoitosuunnitelmissa ehdotettavan kalastuskuolevuuden vähenemisen saavuttamiseksi kalastustoiminnasta olisi poistettava 8 592 alusta. * Näiden alusten kokonaisvetoisuus on 351 791 bruttotonnia. * Kun oletetaan, että toimenpidettä sovelletaan 80-prosenttisesti (jotkin alukset voivat selviytyä väliaikaisella käytöstä poistamisella), romutettavien alusten kokonaisvetoisuus on 281 433 bruttotonnia. * Kustannukset 281 433 bruttotonnin romuttamisesta ovat 1,376 miljardia euroa. * EU:n osuus tästä olisi 712 miljoonaa euroa. * Nykyisistä KOR-ohjelmista on käytettävissä 663 miljoonaa euroa. * Jäsenvaltiokohtainen tarkastelu osoittaa, että toiset jäsenvaltiot eivät tarvitse lisärahoitusta (esim. Espanjalle on myönnetty 319 milj. euroa, mutta se tarvitsee vain 171 milj. euroa, jolloin nettotarve on -148 milj. euroa) ja toiset tarvitsevat (esim. Yhdistyneelle kuningaskunnalle on myönnetty 63 milj. euroa, mutta se tarvitsee 124 milj. euroa, jolloin nettotarve on 61 milj. euroa). KOR:n varoja ei kuitenkaan ole mahdollista siirtää jäsenvaltiolta toiselle. * Näiden jäsenvaltiokohtaisten laskelmien perusteella komissio arvioi, että niiden alusten, joihin monivuotiset hoitosuunnitelmat pahiten kohdistuvat, käytöstä poistamiseen tarvittavat lisämäärärahat ovat 271,6 milj. euroa. * Vuodelle 2003 varattava määrä vastaa arvioitua lisärahoitustarvetta ennen kuin jäljelle jäävän määrän kattamisen edellyttävää väliarviointia ja uudelleen kohdentamista voidaan tehdä. Laskelmassa on oletettu, että vanhimmat alukset romutetaan ensimmäisinä. Romutustuen kokonaiskustannukset voidaan laskea kunkin laivastonosan käytöstä poistettavan tonniston määrään asti vanhimmista aluksista maksettavien romutuspalkkioiden perusteella. On mahdollista, että jäsenvaltiot voivat siirtää osan kansallisen ohjelmansa laivaston uusimiseen kohdennetuista KOR-menoista romutusohjelmaan. (Komissio aikoo ehdottaa, että tulevaisuudessa laivaston uusimiseen tarkoitettu tuki olisi hyvin rajallista, mutta on epävarmaa, hyväksyykö neuvosto tämän KOR-sääntöjen muutoksen.) Jos siirtoja tapahtuu, yhteisön romutuksesta maksettavan tuen määrää voidaan alentaa. 7. VAIKUTUKSET HENKILÖSTÖÖN JA HALLINTOMENOIHIN 7.1. Vaikutus henkilöstöön >TAULUKON PAIKKA> 7.2. Henkilöstön taloudellinen kokonaisvaikutus >TAULUKON PAIKKA> Määrät vastaavat 12 kuukauden kokonaismenoja. 7.3. Muut toimesta johtuvat hallintomenot >TAULUKON PAIKKA> Määrät vastaavat 12 kuukauden kokonaismenoja. Mainittava komitean laji sekä ryhmä, johon se kuuluu. I. Yhteensä vuodessa (7.2 + 7.3) II. Toimen kesto III. Toimen kokonaiskustannukset (I x II) // 130 000 EUR 4 vuotta 520 000 EUR 8. SEURANTA JA ARVIOINTI 8.1. Seurantajärjestelmä Kalakantojen tilasta tehtiin kattava arviointi ICES:ltä saatujen ja STECF:n hyväksymien viimeisimpien tieteellisten lausuntojen perusteella. Arviointia vastaavat kapasiteetin vähentämistavoitteet esitetään liitteenä olevassa taulukossa. Tämän toimen seurantaan sovelletaan samoja sääntöjä kuin KOR-ohjelman pyyntiponnistuksen mukauttamiseen. Siitä vastaa kalastuksen pääosasto, joka myös tarkistaa, että jäsenvaltiot täyttävät 2 artiklan tukikelpoisuusedellytykset. 8.2. Arvioinnin yksityiskohtaiset säännöt ja arviointijaksot Tähän asetukseen sovelletaan soveltuvin osin KOR-asetuksessa (EY) N:o 2792/1999 säädettyjä arviointia koskevia yksityiskohtaisia sääntöjä. Tässä asetuksessa asetettujen tavoitteiden saavuttamista mitataan seuraavilla indikaattoreilla: - kalastusalan työpaikkojen vähentymisen selkeä hidastuminen, - sellaisten lajien, joihin sovelletaan monivuotisia hoitosuunnitelmia, kalastuskuolevuustavoitteiden saavuttaminen. 8.3. Valvontamenettelyt Tähän asetukseen sovelletaan soveltuvin osin KOR-asetuksessa (EY) N:o 2792/1999 säädettyjä valvontamenettelyitä. 9. PETOSTEN TORJUNTATOIMET Petosten vastaiset toimenpiteet ovat samat, joita sovelletaan rakennerahastoista annetussa perusasetuksessa (EY) N:o 1260/1999 ja KOR-asetuksessa (EY) N:o 2792/1999. Liite: 6.1.1. Rahoitustuki [12] [12] Rahaston ennakoitavissa oleva rahoitustarve esitetään liitetaulukossa. >TAULUKON PAIKKA>